CELEX: 62007TN0453
Language: el
Date: 2007-12-11 00:00:00
Title: Υπόθεση T-453/07: Προσφυγή της 11ης Δεκεμβρίου 2007 — Dylog Italia κατά ΓΕΕΑ — GSI Office Management (IP Manager)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/33
            
         Προσφυγή της 11ης Δεκεμβρίου 2007 — Dylog Italia κατά ΓΕΕΑ — GSI Office Management (IP Manager)
   (Υπόθεση T-453/07)
   (2008/C 37/52)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Dylog Italia (Τορίνο, Ιταλία) (Εκπρόσωπος: Α. Ruo, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: GSI Office Management GmbH (Planegg, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 27ης Σεπτεμβρίου 2007, στην υπόθεση R 982/2005-4, κατά το μέρος που διαπιστώνει ότι δεν υπάρχει κίνδυνος σύγχυσης σχετικά με το σύνολο των υπηρεσιών για τις οποίες ζητήθηκε η καταχώριση στις κλάσεις 35 και 38, καθώς και με την υπηρεσία της κλάσης 42, οι οποίες κρίθηκαν παρόμοιες με τα προϊόντα που καλύπτονται από το προγενέστερο ιταλικό σήμα· και επικουρικώς·
            
         
               —
            
            
               να ακυρώσει την προσβαλλόμενη απόφαση κατά το μέρος που το τμήμα προσφυγών διαπιστώνει ότι δεν υπάρχει κίνδυνος σύγχυσης για το σύνολο των προϊόντων των κλάσεων 38 και 42 που κρίθηκαν παρόμοια με τα προϊόντα που καλύπτονται από το προγενέστερο ιταλικό σήμα·
            
         
               —
            
            
               να καταδικάσει το ΓΕΕΑ στα δικαστικά έξοδα κατ' εφαρμογή του άρθρου 87, παράγραφος 2, του κανονισμού διαδικασίας του Πρωτοδικείου.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: GSI Office Management GmbH
   
      Σήμα προς καταχώριση: Το λεκτικό κοινοτικό σήμα «IP Manager» για υπηρεσίες των κλάσεων 35, 36, 38, 41 και 42 — αίτηση υπ. αριθ. 2 177 277.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν δικαίωμα επί σήματος ή σημείου: Τα προγενέστερα λεκτικά εθνικά και διεθνή σήματα «MANAGER» για προϊόντα των κλάσεων 9, 16, 35 37, 39, 41 και 42 καθώς και το εθνικό λεκτικό σήμα «ΗΟΤΕL MANAGER» για προϊόντα και υπηρεσίες των κλάσεων 9 και 42.
   
      Απόφαση του τμήματος ανακοπών: Απορρίπτει την ανακοπή στο σύνολό της.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Παράβαση του άρθρου 8 του κανονισμού (ΕΚ) 40/94 του Συμβουλίου.